خليل كان محامي شاطر وكان من المحامين اللى دافعو عن الدكتور نصر حامد ابو زيد فى قضية الحسبة اللى اتهموه فيها بالكفر بسبب كتبه واضطروه يدافع عن كتبه و افكاره قدام المحكمة اللى حكمت فى النهاية بتطليق زوجته الدكتورة إبتهال يونس استاذة الادب الفرنسي بالجامعة- غصب عنها وعنه، وتطليق الزوجين هى تاني خطوة لسيناريو يبدأ بالاتهام بالارتداد عن الاسلام والاستتابة، وتنتهي بالقتل، فى حالة عدم اعلان التوبة عن الافكار الممنوعة، والقارئ يقدر يتخيل تأثير قضية زي دي والحكم اللى صدر فيها فى خليل عبد الكريم.